 Golikipa wa Chelsea, Asmir Begovic alikuwa mchezaji aliyekuwa bize zaidi kwenye mchezo huo katika kipindi cha kwanza, baada ya kuokoa hatari za wazi za Son Heung na Mousa Dembele.Chelsea ikimtumia mbele, Eden Hazard ilimfanya golikipa wa Tottenham, Hugo Lloris kuokoa mashuti yake kadhaa na kuondoa hatari langoni mwake.Mshambuliaji wa Spurs, Harry Kane pia alimjaribu mara kadhaa kipa Begovic, wakati Pedro akifumua mashuti kadhaa akiwa nje ya eneo la 18, lakini yalionekana kutokuwa na hatari yoyote langoni mwa Spurs.Matokeo hayo yameifanya Chelsea kujivuta hadi nafasi ya 14 kwenye msimamo wa Ligi Kuu England ikiwa na pointi 15 baada ya kushuka dimbani mara 14.Wao Spurs wamebakia katika nafasi ya tano kwenye msimamo huo wakiwa na pointi 25 katika mechi 14 ilizoshuka dimbani.